Diari Oficial de la Generalitat Valenciana


Sumari del DOGV 7312, del 08-07-2014 (2014/6140)

Notificació de la sentència dictada en el procediment de guarda i custòdia número 867/2013.
-------------------------------------------------------------------------------------------

### Dades del document

Número de DOGV
:   7312

Data del DOGV
:   08-07-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/6140


Organisme emissor
:   Jutjat de Primera Instància i Instrucció Número 3 d'Elda

Tipus de document
:   Edicte

Notificació de la sentència dictada en el procediment de guarda i custòdia número 867/2013. [2014/6140]  
Assumpte: família, guarda, custòdia o aliments fill menor no matrimonial no consensuat 867/2013.  
Part demandant: Roberto Antonio Nájera González.  
Part demandada: Alexandra Iuliana Hrom.  
Sobre: guarda, custòdia o aliments de fills menors no matrimonials no consensuats.  
En el juí a què es fa referència s'ha dictat la resolució que té el text que, literalment, és com seguix:   
  
«Jutjat de Primera Instància número 3  
Mesures fills extramatrimonials contenciós número 867/2013  
Sentència número 32/2014  
Elda, 4 de març de 2014  
David González Burguera, jutge del Jutjat de Primera Instància i Instrucció número 3 d'Elda i el seu partit judicial, ha vist les actuacions de juí verbal, registrades amb el número 867/2013, promogudes per Roberto Antonio Nájera González, major d'edat, representat pel procurador dels tribunals, senyor González González, i assistit pel lletrat, senyor Mera Bustamante, contra Alexandra Iuliana Hrom, declarada en rebel·lia processal, amb intervenció del ministeri fiscal, sobre guarda i custòdia contenciosa.  
Dispositiva  
Que estime íntegrament la demanda presentada pel procurador, senyor González González, en nom i representació de Roberto Antonio Nájera González, contra Alexandra Iuliana Hrom, i dispose adoptar les següents mesures reguladores de les relacions paternofilials de Roberto Antonio Nájera González contra Alexandra Iuliana Hrom, amb el menor, R. N. H.:  
La titularitat de la pàtria potestat serà compartida per ambdós progenitors.  
L'exercici de la pàtria potestat serà exercida de forma exclusiva pel pare. Conseqüentment, el pare podrà adoptar unilateralment les decisions més importants relatives al menor, sense necessitat d'autorització prèvia de l'altre progenitor, però sí amb l'obligació de comunicar-li-les.  
  
A títol indicatiu, són decisions incloses en l'àmbit de la pàtria potestat les relatives a les qüestions següents:  
a) Canvi de domicili del menor fora del municipi de residència habitual i trasllat a l'estranger.  
b) Canvi de centre escolar.  
c) Determinació de les activitats extraescolars o complementàries.  
  
d) Celebracions socials i religioses de rellevància (baptisme, primera comunió i semblants en altres religions).  
e) Actes mèdics no urgents que suposen intervenció quirúrgica o tractament mèdic de llarga duració o psicològics.  
Els progenitors per a resoldre estes qüestions hauran d'establir la via de comunicació que millor s'adapte a les seues circumstàncies, i obligar-se a respectar-la i complir-la.  
Es reconeix al progenitor que no estiga exercitant la custòdia el dret a obtindre informació sobre la marxa escolar del menor i a participar en les activitats tutorials del centre. Igualment, podrà demanar informació mèdica sobre els tractaments del seu fill.  
S'atribuïx la guàrdia i custòdia del menor a Roberto Antonio Nájera González.  
No és procedent establir-se un règim de visites en favor de la mare. No obstant això, si la mare decidix recuperar la seua relació amb el menor i s'interessa per ell, podrà visitar-lo en els termes que convinga amb el pare del menor. Sense perjuí de l'anterior, en el cas que canvien les circumstàncies i que el progenitor no custodi recupere la seua relació amb el menor i s'interesse per ell, la mare podrà acudir al procediment de modificació de mesures oportú a fi que s'establisca el règim de visites que en el dit moment es considere adequat tenint en compte l'interés superior del menor.  
  
Alexandra Iuliana Hrom pagarà a Roberto Antonio Nájera González una pensió d'aliments en favor del seu fill comú de 200 euros mensuals, en els 10 primers dies de cada mes, en el compte bancari que aquell designe. La quantitat s'incrementarà o disminuirà d'acord amb les variacions de l'índex general de preus al consum (IPC), i s'actualitzarà anualment de forma automàtica el primer dia de gener de cada any.  
  
Els gastos extraordinaris hauran de ser satisfets a parts iguals entre ambdós progenitors. Els dits gastos necessàriament inclouran els següents: gastos d'educació (classes complementàries, llibres, matrícules, campaments i excursions) assistència mèdica no coberta per la Seguretat Social, gastos farmacèutics, ortodòncies, òptiques...  
Cada una de les parts abonarà les costes causades per ella mateixa i les comunes seran abonades a parts iguals entre ambdós parts.  
Una vegada que siga ferma esta resolució, comuniqueu que es faça l'assentament del divorci del matrimoni al Registre Civil d'Elda, i afegiu una testimoniança d'esta sentència.  
Expediu i uniu un testimoniatge d'esta resolució a les actuacions, i porteu l'original al llibre de sentències.  
Contra l'anterior sentència pot interposar-se recurs d'apel·lació davant de l'Audiència Provincial d'Alacant, que haurà d'interposar-se en el termini de 20 dies hàbils, a comptar del següent a la notificació d'esta, per mitjà d'un escrit davant d'este jutjat en què l'apel·lant expose les al·legacions en què es base la impugnació, a més d'esmentar la resolució contra la qual s'apel·la i les decisions que s'impugnen. El recurs no suspendrà l'eficàcia de les mesures que s'han acordat, i si la impugnació afecta únicament els pronunciaments sobre mesures, es declararà la fermesa del pronunciament sobre la dissolució del vincle conjugal.  
Per a interposar el recurs caldrà la constitució d'un depòsit de 50 euros, sense este requisit no serà admés a tràmit. La consignació haurà de ser acreditada en interposar el recurs (DA 15a LOPJ).  
També caldrà liquidar la corresponent taxa judicial si el procediment així ho exigix.  
No estan obligats a constituir el depòsit per a recórrer els declarats exempts en la disposició esmentada i els que tinguen reconegut el dret a l'assistència jurídica gratuïta.  
Així, esta és la meua sentència, jutjant definitivament en la instància, que pronuncie, mane i firme.  
A continuació es complix el que acorda. En done fe.»  
  
Atés que es desconeix el domicili o residència actuals de la part demandada, per resolució d'esta data, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat publicar este edicte en el tauler d'anuncis d'este jutjat, per a portar a efecte la diligència de notificació a la demandada, Alexandra Iuliana Hrom, en parador desconegut.  
  
  
Elda, 30 de juny de 2014.- La secretària judicial: Sandra Escobar Naredo.